शिवदयाल सिंह चौरसिया
प्रसिद्ध कथन , "मेरा नाम चौरसिया है और मैं हिंदू समाज की असमानता को चौरस करके ही दम लूंगा।" और जीवन पर्यंत बिना दम लिए उच्च-नीच के भेद-भाव को चौरस करने में लगे रहे। जन्म ग्राम खरिका (वर्तमान नाम तेलीबाग) लखनऊ में हुआ। इनके पिता का नाम पराग राम चौरसिया था। सुनारी का पैतृक व्यवसाय । बचपन मे ही माता की मृत्यु हो गई थी। विलियम मिशन हाईस्कूल, लखनऊ से मैट्रिक और कैनिंग कॉलेज से बीएसी और एलएलबी की डिग्री हासिल की और आगे बैरिस्टर बने। पत्नी का नाम रामप्यारी । तीन लड़के और एक लड़की ।बेटी का ब्याह बिहार के पटना जिले के बाढ़ में किया था। डॉ. अंबेडकर के साथ डिप्रेस्ड लीग में काम किया तथा रामासामी नायकर पेरियार को पिछड़ा वर्ग सम्मेलन में उत्तरप्रदेश में बुलाया था। 5 जनवरी 1928 को साइमन कमीशन के लखनऊ आगमन पर उसके समक्ष वंचितों के वाजिब हक-अधिकार की मांग रखी। पिछड़े समाज के विभिन्न जातीय संगठनों द्वारा दिए जा रहे ज्ञापन तथा गवाहों की सुनवाई में हिंदी को अंग्रेजी में अनुवाद कर कमीशन के समक्ष दुभाषिये का काम किया और उसका ड्राफ्ट बनाने में कानूनी मदद की। अंत में अपना क्रांतिकारी बयान कलमबंद करवाया। लखनऊ में 1929 में वकालत शुरू किया। लखनऊ के अपने साथियों से मिलकर - बैकवर्ड क्लासेस लीग की स्थापना की। बाद में, देश भर में इसका गठन किया। अपने आवास पर कार्यकर्ताओं की ट्रेनिंग के लिए शानदार व्यवस्था कर रखी थी जिसे वह जीवन भर चलाते रहे। वहां सभी के लिए रहने और खाने की उत्तम व्यवस्था रहती थी। 29 जनवरी 1953 को प्रथम राष्ट्रीय पिछड़ा वर्ग आयोग के सदस्य मनोनीत किए गए , जिसका अध्यक्ष काका कालेलकर को बनाया गया था। इनके द्वारा OBC की स्थिति के बारे में अलग से 67 पृष्ठों की एक रिपोर्ट बनाई गई थी जो आगे मंडल कमीशन की रिपोर्ट तैयार करने में एक मार्गदर्शक आधार का काम किया। 1967 में इंदिरा गांधी के खिलाफ रायबरेली से लोकसभा चुनाव लड़ा। 1974 में कांग्रेस ने उत्तरप्रदेश से इन्हें राज्यसभा भेजा। इनका कार्यकाल सन 1974 से 1980 तक रहा। वंचितों को मुफ्त कानूनी सहायता देना उनके जीवन का एक बहुत अहम लक्ष्य था। श्री चौरसिया के सतत प्रयासों से ही अदालतों में गरीबों के लिए नि:शुल्क कानूनी सहायता का प्रचलन हो सका। लोक अदालतें इसी विधिक प्रक्रिया की अगली कड़ी हैं। राज्यपाल रहे माता प्रसाद के कानूनी सलाहकार भी रहे थे।